armvectores/hy_wikipedia_2023 huggingface dataset:
Քեռի Ֆյոդորը, կատուն և շունը

«Քեռի Ֆյոդորը, կատուն և շունը» (ռուս.՝ Дядя Фёдор, пёс и кот), Էդուարդ Ուսպենսկու հեքիաթային վիպակը, առաջին անգամ հրատարակվել է 1974 թվականին (1972 թվականին դուրս է եկել համանուն դիաֆիլմը)։ Վիպակի աշխատանքների առաջին փուլն ընթացել է Պրոստոկվաշինոյում։


== Սյուժե ==
Քեռի Ֆյոդորը տղա էր, որի ընտանիքն ապրում էր քաղաքում։ Ծնողները նրան անվանել էին քեռի, քանի որ նա շատ կայացած էր և խելացի։ Շքամուտքում նա հանդիպում է անտուն խոսացող կատվի՝ Մատրոսկինային, որը նախկինում գիշերում էր ձեղնահարկում, իսկ հիմա նա տեղ չուներ ապրելու։ Քեռի Ֆյոդորը կատվին տանում է իրենց տուն, սակայն տղայի մայրը նրան խնդրում է դուրս հանել կենդանուն։ Հաջորդ օրը քեռի Ֆյոդորը՝ Մատրոսկինայի հետ փախչում է տնից, և գնում են գյուղ՝ Պրոստոկվաշին, որտեղ նրանք սկսում են ապրել մի «աղքատ» տանը։ Գյուղում՝ ճանապարհին նրանց է միանում խոսող շունը՝ Շարիկը։ Նրանք ծանոթանում են տեղական փոստատար Պեչկինի հետ։ Առաջիկա գլուխների մեջ հերոսների հետ անընդհատ տեղի են ունեցել տարբեր արկածներ։


== Շարունակություն ==
«Ձմեռը Պրոստոկվաշինում» (1997)
«Քեռի Ֆյոդորի մորաքույրը, կամ փախուստ Պրոստոկվաշինից» (1994)
«Քեռի Ֆյոդորը գնում է դպրոց, կամ Նէնսին համացանցից գնում է Պրոստոկվաշին» (1999)
«Քեռի Ֆյոդորի սիրած աղջիկը» (1997)
«Պրոստոկվաշին գյուղի նոր կարգերը» (2001)
«Արձակուրդները Պրոստոկվաշինում» (2004)


== Էկրանավորում ==
Մուլտֆիլմեր՝

1975 — Քեռի Ֆյոդորը, կատուն և շունը
1978 — Երեքը՝ Պրոստոկվաշինից
1980 — Արձակուրդները Պրոստոկվաշինում
1984 — Ձմեռը Պրոստոկվաշինում
2011 — Գարունը Պրոստոկվաշինում


== Ծանոթագրություններ ==
Սուխովո (գյուղ, Օկուլովսկի շրջան)

Անվան այլ կիրառումների համար տե՛ս՝ ՍուխովոՍուխովո (ռուս.՝ Сухово), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելյաևսկի շրջան (Տուլայի մարզ)

Անվան այլ կիրառումների համար տե՛ս՝ Բելյաևսկի շրջան (այլ կիրառումներ)Բելյաևսկի շրջան (ռուս.՝ Белёвский район), մունիցիպալ շրջան Ռուսաստանի Դաշնության Տուլայի մարզում։
Ստեղծվել է 1924 թվականին։ Վարչական կենտրոնը՝ Բելյաև։


== Աշխարհագրություն ==
Շրջանի տարածքի մակերեսը կազմում է 1190 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21642 մարդ։ Բնակչության խտությունը կազմում էր 18,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ելագինի պալատ

Ելագինի պալատ (ռուս.՝ Елагин дворец), ամառային կայսերական պալատ, որը գտնվում է Սանկտ Պետերբուրգի՝ Ելագին կղզում։ Ելագին է  կոչվել իր առաջին տիրոջ պատվին։ Պալատը նաև անվանել են Ելագինսկի կամ Ելագինոօստրովսկի պալատ։


== Շինարարություն ==
Ճարտարապետի անունը հայտնի չէ։ Որոշ պատմաբաններ ենթադրում են, որ հեղինակը Ջակոմո Կվարենգին է։ Կղզու վրա  ամառանոցի սկզբնական տեսքը չի պահպանվել։
19-րդ դարի սկզբին պալատը գնել է Ալեքսանդր Առաջինը իր մոր՝ Մարիա Ֆեոդորովնայի համար։ Ելագինի պալատի վերակառուցման աշխատանքները վստահվել է Կարլ Ռոսսիին։ Ճարտարապետը կղզու վրա միանգամից մի քանի շենքեր է կառուցել։ 
Պալատի օվալաձև դահլիճը զարդարված էր արձանասյուներով և իոնական սյուներով։ Գմբեթի վրա կային տարօրինակ զարդաքանդակներ, իսկ պատերը երեսպատված էին արհեստական մարմարով։ Սենյակներից մեկը սպիտակ գույն ուներ, որը նման էր ճենապակու, այդ իսկ պատճառով այն անվանել են ճենապակյա սենյակ։ Մյուս արվեստագետները մարմարե պատի վրա ծաղիկներով նկարել են դիցաբանական տեսարաններ։
Ալեքսանդր I-ի գրասենյակի դուռը, որը գտնվում էր երկրորդ հարկում պատված էր բրոնզե նախշերով։

		
		


== Հաջորդ պատմություն ==

Մարիա Ֆեոդորովնայի մահից հետո պալատը վերածվել է թագավորական «պահեստային» նստավայրի։ 20-րդ դարի սկզբին Ելագինի պալատը դարձել է Ռուսաստանի հանգստյան վայր։
Հեղափոխությունից հետո պալատը ստացել է թանգարանի կարգավիճակ։ Պետերբուրգում նմանատիպ թանգարաններ շատ են եղել, սակայն դրանք փակվել են կամ վերածվել այլ մշակութային և հասարակական հաստատությունների։
Հայրենական մեծ պատերազմի ժամանակ պալատը խիստ ավերվել է և հրդեհվել։ Ճարտարապետ Սավկովը հավաքելով մարմարի, զարդերի, որմնանկարների մանր կտորներն  անմիջապես սկսել է նախապատրաստվել պալատի վերականգման աշխատանքներին։ Այդ դրվագներով և էսքիզներով հետագայում վերականգնվել է պալատի ներքին տեսքը։
Ճարտարապետ Պլոտնիկովի ղեկավարությամբ Ելագին պալատը վերականգնվել է և կրկին դարձել է թանգարան, որտեղ տեղակայվել են ապակու և ճենապակու հավաքածուներ։
Այսօր Ելագինի պալատում անցկացվում են մի շարք ցուցահանդեսներ և կազմակերպվում են ոճով տարբեր ժամանցային միջոցառումներ։ Ելագինի պալատի առաջ՝ կենտրոնական այգու դիմաց զբոսաշրջիկների համար կազմակերպվում են պիկնիկներ, ֆուրշետներ բաց երկնքի տակ և այլ միջոցառումներ։


== Գրականություն ==
Пилявский В. И. Зодчий Росси. М.-Л.: ГИАиГ, 1951


== Արտաքին հղումներ ==
Елагин дворец на сайте Rusarh.ru.
Сферическая панорама скульптуры «Танцующие девушки» в Елагином парке.
Դիդի Ատենի

Դիդի Ատենի (վրաց.՝ დიდი ატენი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 730 մետր բարձրության վրա։ Շրջկենտրոն Գորիից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 196 մարդ։


== Ծանոթագրություններ ==
(4512) Սինուհե

(4512) Սինուհե (անգլ.՝ Sinuhe), աստերոիդ աստերոիդների հիմնական գոտում։ Հայտնաբերվել է 1939 թվականի հունվարի 20-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,767667 ա. մ., առավելագույնը մոտենում է 2,2002 ա. մ. հեռավորության վրա և հեռանում 3,3352 ա. մ.։ Արեգակի շուրջ մեկ ամբողջական պտույտ է կատարում 1681,78 երկրային օրվա ընթացքում, իր ուղեծրով շարժվելով միջինում 0,214059 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4512) Սինուհե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լևոն Սայան

Լևոն Սայան (Լևոն Սանոսյան (դեկտեմբերի 17, 1934(1934-12-17), Էքս-ան-Պրովանս), ֆրանսահայ իմպրեսարիո և պրոդյուսեր, օպերային երգիչ (տենոր)։
Ծնվել է Էքս ան Պրովանսում։ Շառլ Ազնավուրի ընկերն ու իմպրեսարիոն է։ Նկարահանվել է կինոյում։
2009 թ. Հայաստանի նախագահի հրամանագրով պարգևատրվել է Պատվո շքանշանով։


== Ծանոթագրություններ ==


== Արտաքին հղումներ ==
Charles Aznavour's official site
Levon Sayan's biography
Փիրս Բրոսնան

Փիրս Բրենդան Բրոսնան (անգլ.՝ Pierce Brendan Brosnan, մայիսի 16, 1953(1953-05-16)[…], Դրոեդա, County Louth, Լենստեր, Իռլանդիա), իռլանդացի դերասան և պրոդյուսեր։ Նա կատարել է Ջեյմս Բոնդի դերը 4 ֆիլմերում։ 11 տարեկանում տեղափոխվել է Լոնդոն՝ արվեստի դասեր սովորելու համար։ Հոլիվուդի փառքի ծառուղում ունի իր փառքի աստղը՝ կինոարվեստում իր ունեցած ներդրումների համար։ Ֆրանսիացի դերասանուհի Սոֆի Մարսոյի հետ նկարահանվել է «Ամբողջ աշխարհն էլ քիչ է» ֆիլմում։ 


== Ֆիլմագրություն ==


=== Դերակատարումներ ===


=== Պրոդյուսեր ===


== Ծանոթագրություններ ==


== Արտաքին հղումներ ==
Պաշտոնական կայքէջը
Ադրբեջանի Հանրապետության մշակույթի նախարարություն

Ադրբեջանի Հանրապետության մշակույթի նախարարություն (ադրբ.՝ Azərbaycan Respublikası Mədəniyyət Nazirliyi) ԱՀ գործադիր իշխանության հանրապետական մարմին է, որը, ըստ ԱՀ օրենսդրության և այլ իրավական ակտերի, պետք է մշակի և իրականացնի մշակույթի բնագավառում Ադրբեջանի Հանրապետության կառավարության քաղաքականությունը ։ ԱՀ Կառավարությունը կազմված է մի շարք նախարարություններից, այդ թվում՝ Ադրբեջանի Հանրապետության Մշակույթի նախարարությունից, և վարչություններից, բաժիններից ու ստորաբաժանումներից։ ԱՀ Մշակույթի նախարարության կանոնադրությունը ընդունված է ԱՀ նախագահի 2006 թ.-ի հունվարի 30-ի N 359-Ն որոշմամբ ։


== Կառուցվածքն ու գործառույթները ==
Ադրբեջանի Հանրապետության Մշակույթի նախարարությունը իրեն ենթակա ստորաբաժանումների միջոցով պարտավոր է նպաստել մշակութային ժառանգության ստեղծմանը, պահպանությանը, պաշտպանությանը, ուսումնասիրությանը, օգտագործմանը, հանրահռչակմանն ու ծառայությունների մատուցմանը, մշակույթի զարգացմանը, հասարակության կողմից մշակույթի՝ որպես զարգացման միջոցի գիտակցումը, նոր արժեքների եւ նոր գաղափարների ներդրմանը, հասարակության ստեղծագործական ներուժի վերարտադրման եւ զարգացման համար պայմաններ ստեղծելուն, մշակութային արժեքներին հաղորդակցվելու, ազատ ու մատչելի ծառայություններ մատուցելու համար պայմաններ ստեղծելուն, միջազգային նորմերի շրջանակներում այլ պետությունների տարածքներում գտնվող ազգային մշակութային արժեքների պահպանությանը ։
Այս բոլոր գործառույթները իրականացնելու համար Ադրբեջանի Հանրապետության Մշակույթի նախարարությանը ԱՀ պետական բյուջեից և արտաբյուջետային ֆոնդերից, ինչպես նաև տարբեր տեսակի նվիրատվություններից տրամադրվում է դրամական հոսքեր, որով էլ ձևավորվում է նախարարության բյուջեն։ Այն պետք է ծախսվի բացառապես նախարարության խնդիրները իրագործելու համար։
Ներկայումս նախարարության ղեկավարն է նախարար Աբուլֆաս Կարաևը, ով պաշտոնը ստանձնել է 2018 թ.-ի ապրիլի 20-ին ։ Նրա տեղակալներն են Վակիֆ Ալիևը, Ռաֆիկ Բայրամովը, Սեվդա Մամեդալիևան։
Ադրբեջանի Հանրապետության Մշակույթի նախարարությունը ներառում է մի շարք վարչություններ և բաժիններ, ինչպես նաև մեկ պետական ծառայություն՝

Մշակութային ժառանգության պահպանության, զարգացման և վերարտադրման ծառայություն (ղեկավար՝ Զաքիր Սուլթանով)։


== Տես նաև ==
Աբուլֆաս Կարաև


== Ծանոթագրություններ ==
Լոկտև (Միլլերովսկի շրջան)

Լոկտև (ռուս.՝ Локтев), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Պերվոմայսկի գյուղական համայնքի կազմի մեջ։
Տուտոյա

Տուտոյա (պորտ.՝ Tutóia), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 45 474 մարդ՝ 2006 թվականի տվյալներով։ Գրավում է 1489,376 կմ² տարածք։ Բնակչության խտությունը՝ 30,5 մարդ/կմ²։


== Վիճակագրություն ==
Համախառն ներքին արտադրանքը կազմել է 40.632.422,00 (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 939,76 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,538 (տվյալները ՄԱԿ-ի զարգացման ծրագրի)։


== Ծանոթագրություններ ==
Ցուկատ

Ցուկատ, ըստ որոշ ենթադրությունների՝ «ցուկատ» բառն առաջացել է լատիներեն succidus բառից, սակայն ըստ մի շարք այլ կարծիքների՝ այն բխվում է եբրայերեն «սուկկա» (סוכה) բառից, ինչը եբրայական տոնակատարության ժամանակ օգտագործվող փայտե ժամանակավոր խրճիթ է։ Շաքարի օշարակում եփված, հետագայում չորացված, շաքարալյուրով պատված և շաքարի օշարակով ջնարակված մրգային զանգված։ Ցուկատների համար որպես հումք են ծառայում թարմ պտուղ-հատապտուղները, ինչպես նաև չստերիլիզացված մուրաբաները։
Արտադրության համար կիրառվում են հետևյալ հաջորդական քայլերը՝ հումքի նախապատրաստում, օշարակի պատրաստում, եփում, օշարակից պտուղների անջատում, շաքարալյուրի ցանում կամ օշարակով ջնարակում, չորացում և տարայավորում։
Առավել լայն տարածում ունեն արմավի, արքայախնձորի, կոճապղպեղի, բալի և ձմերուկի (կեղևի) ցուկատները։
Արտաքինից պտուղները պետք է լինեն ձևով և չափերով միանման և իրար չկպած։ Ըստ չափի և ձևի շեղումները թույլատրելի են 3-5 %-ի սահմաններում։


== Ֆիզիկա-քիմիական ցուցանիշներ ==
Չոր նյութերի պարունակություն (%)Ըստ ռեֆրակտոմետրի (%, ոչ պակաս)` 83
Ընղհանուր շաքարների պարունակություն (%)` 75
Ընդհանուր թթվություն (ըստ խնձորաթթվի, %)` 0,2 - 1,0
Պտուղներից անջատված շաքարի քանակ (%, մինչև 1 կգ տարաներ)` 5


== Տե՛ս նաև ==
Մուրաբա
Ջեմ
Պովիդլո


== Գրականություն ==
«Պահածոյացման տեխնոլոգիա», Ժ. Գ. Աղաջանյան, խմբ. Ա. Ա. Ֆահրադյան. - Երևան։ «ՀՊԱՀ», 2011, Մաս 1 - 405 էջ


== Ծանոթագրություններ ==
Զվերոսովխոզ

Զվերոսովխոզ (ռուս.՝ Зверосовхоз), գյուղ Ռուսաստանի, Մուրմանսկի մարզի Կոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 1598 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամենոգորկա (գյուղ, Իլինեցկոեի շրջան)

Անվան այլ կիրառումների համար տե՛ս՝ ԿամենոգորկաԿամենոգորկա (ուկրաիներեն՝ Камяногірка), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1882 թվականին։
2001 թվականի տվյալներով Կամենոգորկա գյուղում բնակվում էր 943 մարդ։ Բնակավայրը զբաղեցնում է 1,08 կմ² տարածք։ Բնակչության խտությունը կազմում էր 873,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ապարաններ

Ապարաններ կամ Ապարանք (այժմ կոչվում է՝ ադրբ.՝ Bənəniyar - Բանանիար), նախկին հայկական բնակավայր, ներկայում ադրբեջանաբնակ գյուղ ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։


== Անվանուն ==
Բնակավայրը հայտնի է տարբեր անուններով։ Հնում այն կոչվել է Տիգրանակերտ, Տիգրանավան։ Հետագայում հայտնի է դարձել Ապարաններ, Ապարանք անուններով։ Ներկայում ադրբեջանաբնակ դարձած բնակավայրը պաշտոնապես կոչվում է Բանանիար։


== Տեղադրություն ==
Ապարաններ բնակավայրը պատմականորեն գտնվել է Երնջակ գավառում՝ Երնջակ գետի աջ ափին, Ապրակունիս բնակավայրից մոտ 2 կմ հյուսիս։ Ներկայում ադրբեջանաբնակ դարձած գյուղը տեղակայված է Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։


== Պատմություն ==


=== Հնագույն պատմություն ===

Տարբեր պատմիչներ և ուսումնասիրողներ Ապարանների հնագույն պատմության վերաբերյալ ունեն տարբեր կարծիքներ։ Մի շարք ուսումնասիրողներ, այդ թվում՝ Արգամ Այվազյանը, Չամչյանը, կարծում են, որ Ապարանները Նախիջևանի Տիգրանակերտն է, որը հիմնադրել է Հայոց թագավոր Տիգրան Երվանդյանը։


=== Պատմամշակութային հուշարձաններ ===
Ապարաններ բնակավայրը նախկինում ունեցել է տարբեր դարերով թվագրվող պատմամշակութային  բազում հուշարձաններ։ Դեռևս Խորհրդային տարիներին հնագույն քաղաքի տարբեր շինությունների, գերեզմանատների մի մասի հետքերը տեսանելի էին այժմյան գյուղի մերձակայքում, այն շրջապատող այգիներում ու դաշտերում։


==== Ամենայն Սրբոց եկեղեցի ====


== Բնակչություն ==
Հնուց ի վեր բնակավայրը եղել է հայաբնակ։ Հայտնի է, որ միջնադարում այնտեղ ապրել են 500-600 տուն հայ բնակչություն։ Խորհրդային տարիներին և հատկապես Արցախյան պատերազմի հետևանքով Ապարաններ գյուղը հայաթափվել է։ Այժմ այնտեղ բնակվում են ադրբեջանցիներ։ Ադրբեջանական պաշտոնական տվյալներով 2009 թվականին բնակավայրն ուներ 	3385 բնակիչ։


== Ծանոթագրություններ ==
My Iron Lung

My Iron Lung, Radiohead ռոք խմբի 4-րդ մինի-ալբոմը։ «My Iron Lung» ալբոմը լույս է տեսել 1994 թվականին։ Այս ալբոմում կա ընդամենը 8 երգ։ Այս ալբոմի երգերը հետագայում միանալով, խմբի անդամները ստեղծում են իրենց 2-րդ՝ «The Bends» ալբոմը։ Այս մինի-ալբոմի ամենահայտնի երգերը՝ «My Iron Lung», «Creep» (Acoustic) և «Permanent Daylight» երգերն են։


== Կոմպոզիցիաների ցանկ ==


== Ծանոթագրություններ ==


== Արտաքին հղումներ ==
My Iron Lung (англ.) - MusicBrainz.
Ռոմովիցա

Ռոմովիցա (ռուս.՝ Ромовица), գետ Ռուսաստանում, հոսում է Մարի Էլ հանրապետությունում, Կիրովի մարզում։ Գետաբերանը տեղակայված է Սիզմա գետի աջ ափին՝ 6,4 կմ հեռավորության վրա։ Գետի երկարությունը 29 կմ է, ավազանի տարածքը 187 կմ։

Ջրային օբյեկտի, պետական ջրային գրանցման կոդը - 10010300312111100034488
Հիդրոլոգիական ուսումնասիրությունների կոդը - 111103448
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ունի (քաղաքատիպ ավան, Ունինսկի շրջան)

Ունի (ռուս.՝ Уни), քաղաքատիպ ավան Ռուսաստանի Կիրովի մարզի Ունինսկի շրջանի կազմում։
Բնակչությունը 2010 թվականին գրանցված տվյալներով կազմում էր 5059 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվոփ (ֆինանսներ)

Սվոփ (անգլ.՝ swap), առևտրային ֆինանսական փոխանակային գործարք՝ տարատեսակ ակտիվների փոխանակության տեսքով, որտեղ տարադրամի, արժեթղթերի գնման (վաճառքի) գործարքի կնքումն ուղեկցվում է կոնտրգործարքի կնքմամբ, այսինքն՝ այն գործարքի, որը վերաբերում է նույն ապրանքի հակառակ վաճառքին (գնմանը) որոշակի ժամկետ անց նույն կամ այլ պայմաններում։ Ընդհանուր դեպքում ենթադրվում է վճարումների տարաժամկետ փոխանակություն։ Սվոփն օգտագործվում է ակտիվների և պարտավորությունների արժեքի մեծացման համար. արժեթղթերի գրավով ֆինանսավորման կամ, հակառակը, թղթերի պարտք վերցնելու պարտավորությունների կատարման համար՝ ռիսկերի նվազեցման կամ փոփոխման, եկամուտի ստացման, այլ շուկաներ մուտք գործելու համար։


== Սվոփերի տեսակները ==
Տոկոսային սվոփ (անգլ.՝ en:interest rate swap)
Արժույթային սվոփ (անգլ.՝ Currency swap)
Բաժնետոմսերի սվոփ (անգլ.՝ en:stock swap)
Թանկարժեք մետաղների սվոփ
Վարկային դեֆոլտային սվոփ
Սվոփցիոն
ՌԵՊՈ-ի գործարք


== Մասնագիտական կազմակերպություններ ==
Սվոփերի պայմանները մշակվում են կողմերի քննարկումների արդյունքում, սակայն կան երկու կազմակերպություններ, որոնք թողարկում են սվոփերի ստանդարտներ.

Բրիտանական բանկիրների ասոցիացիա (British Bankers Association — BBA),
Սվոփերի և դերիվատիվների միջազգային ասոցիացիա (International Swap and Derivatives Association — ISDA)։


== Ծանոթագրություններ ==


== Գրականություն ==
Էնգլիս Թեյլոր է.,  Արտադրության ֆինանսական գործիքներ. բառարան էջ 224, ISBN 5862254757։
Դերիվատիվներ. Սկսնակների համար (An Introduction to Derivatives) էջ 208, ISBN 978-5-9614-1092-1։
Օգոստոսի 31

Օգոստոսի 31, տարվա 243-րդ (նահանջ տարիներին՝ 244-րդ) օրն է։

Տարվա ավարտին մնում է 122 օր։


== Դեպքեր ==


== Ծնունդներ ==
1853 - Ալեկսեյ Բրուսիլով, ռուս և խորհրդային զորահրամանատար և ռազմական գործիչ, ընդհանուր հեծելազորի գեներալ
1908 - Վիլյամ Սարոյան, հայազգի ամերիկացի գրող
1941 - Բոյիկ Ասկյարե, հայաստանցի քուրդ բանաստեղծ, տնտեսագետ
1940 - Հենրիկ Էդոյան, հայ բանաստեղծ, գրականագետ
1954 - Ռոբերտ Քոչարյան, Հայաստանի երկրորդ նախագահ
1971 - Քրիս Թաքեր, ամերիկացի կատակերգակ դերասան և պրոդյուսեր


== Մահեր ==
1867 - Շառլ Բոդլեր, ֆրանսիացի բանաստեղծ, արվեստաբան (ծ. 1821)։
1927 - Անդրանիկ Օզանյան, Զորավար Անդրանիկ հայ ֆիդայապետ, զորահրամանատար
1988 - Էդգար Էլբակյան, թատրոնի և կինոյի հայ դերասան
2014 - Ռոմիկ Սարդարյան, հայ բանաստեղծ


== Տոներ ==


=== Ազգային տոներ ===
 Ղրղզստան՝ Անկախության օր։
 Մալայզիա՝ Անկախության օր։
 Մոլդովա՝ Լեզվի օր։
 Լեհաստան՝ Համերաշխության և ազատության օր։
 Տրինիդադ և Տոբագո՝ Անկախության օր։
 Ուզբեկստան՝ Ուզբեկստանում ռեպրեսիաների զոհերի հիշատակի օր։


=== Մասնագիտական տոներ ===
 Ռուսաստան՝ Անասնաբույժների օր։
Վլադիմիր Բելիկով

Վլադիմիր Բելիկով Ալեքսանդրի (ռուս.՝ Владимир Александрович Беликов, 1940, Մոսկվա, ԽՍՀՄ - ապրիլի 26, 2015(2015-04-26)), ռուս արձակագիր, բանաստեղծ։


== Կենսագրություն ==
Ծնվել է Մոսկվայում։ Միառժամանակ սովորել է Մոսկվայի պետական համալսարանի փիլիսոփայության ֆակուլտետում և Գրականության ինստիտուտում։ Երկուսից էլ վտարվել է քաղաքական հայացքների համար։ Ներգրավվել է Սիմոն Բեռնշտեյնի և Էդմունդ Իոդկովսկու ոչ պաշտոնական գրական միավորումներում։ Ապրել է Մոսկվայում։


== Վլադիմիր Բելիկովը հայերեն ==
«Դեղձանիկների համար ամոթ եմ զգում...»; «Ո՞նվ ընկար այդտեղ, որդ...»; «Ես հաստատ լուսնի պահակն եմ...»; «Գարուն...»; «Էս ո՞ւր ես թափվում ապրիլյան ձյուն...»; «Ես նա եմ...»; «Ժամանակն է, հա, ժամանակն է...»։ Ռուս մինիմալիստներ, Ստեփանակերտ, «Ոգի-Նաիրի», 2016, էջ 51-56։ Թարգմ.՝ Հրանտ Ալեքսանյան։


== Երկեր ==
«Литературные новости», № 3, 1992. Պատմվածքներ։
Грустные рассказы. — М.։ АСЛАН, 1994. — 80 с.
«Арион», № 2, 1996, с. 94-95. Բանաստեղծություններ։
«Истина и жизнь», № 4, 2005. Չորս պատմվածք։
Змеиные корни земной культуры. Введение в макроисторию. — М.։ Профит-Стайл, 2012. — 288 с.
Змеиные корни земной культуры. Введение в макроисторию. Астрономическая макроистория России. — М.։ Профит-Стайл, 2013. — 400 с. 2-е изд. испр. и доп.
Рассказы о самом-самом и Записки Рейнгартена. — М.։ Интеллектуальная Литература, 2014. — 222 с. / Рассказы о самом-самом и Записки Рейнгартена. — М.։ Зебра Е, 2015. — 224 с.
Дневник из будущего и стихи. — М.։ Интеллектуальная Литература, 2014. — 320 с. / Дневник из будущего и стихи. — М.։ Зебра Е, 2015. — 320 с.
Небесное и Земное. Рассказы за 50 лет. — М.։ Зебра Е., 2014. — 448 с.
Боги, Люди, Звери, Травы. Рассказы за 50 лет. — М.։ Зебра Е., 2015. — 480 с.


== Ծանոթագրություններ ==
Կանգռու (գյուղական ավան, Կիիլի շրջան)

Անվան այլ կիրառումների համար տե՛ս՝ ԿանգռուԿանգռու (էստ․՝ Kangru), գյուղական ավան Էստոնիայի Հարյումաա նահանգի Կիիլի շրջանում։
2011 թվականի տվյալներով գյուղական ավանում բնակվում էր 801 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Հովիտ

Անվան այլ կիրառումների համար տե՛ս՝ Հովիտ (այլ կիրառումներ)
Հովիտ, ռելիեֆի երկայնաձիգ, իջվածքային ձև՝ առաջացած հոսող ջրի քայքայիչ գործունեության և երկրակեղևի տեկտոնական խախտումների հետևանքով։ ՀՀ տարածքին բնորոշ են լեռնային գետերի կիրճաձև (Որոտանի, Դեբեդի, Քասաղի), կանիոնաձև (Հրազդանի, Արփայի, Ազատի), V-աձև (Գետիկի ևն) հովիտները։ Առանձնանում են երկայնակի (Փամբակի, Ճորոխի), լայնակի-անտեցեդենտ (Արաքսի հովիտը Մեղրու մոտ) տեկտոնական հովիտները։ Որոշ լեռնային գետեր միջին և ստորին հոսանքներում առաջացնում են հարթավայրային, ողողատային հովիտներ (Արաքսը՝ Արարատյան դաշտում)։ Լեռնային շրջաններին բնորոշ են նաև տաշտակաձև-սառցադաշտային հովիտները (Մանթաշի, Ամբերդի ևն)։
ՀՀ տարածքի լեռնային գետերի հովիտները վերնագավառում հաճախ եզրավորվում են ջրհավաք ձագարներով և սառցադաշտային կրկեսներով։
Հարթավայրային գետերի ողողատները լավագույն խոտհարքներ են, դարավանդներն օգտագործվում են գյուղատնտեսական նպատակներով։ Լեռնային գետերի հովիտներում հիմնադրում են բնակավայրեր։ Հովիտների լանջերը հիմնականում ծածկված են անտառներով։ Հովիտների ձևաբանական վերլուծության միջոցով պարզաբանում են տվյալ վայրի երկրաբանական զարգացման նորագույն պատմությունը, հայտնաբերում ցրոնային հանքավայրեր և համապատասխան եզրակացությունների հանգում հիդրոտեխնիկական կառույցներ նախագծելիս։
Difficult to Cure

Difficult to Cure, Rainbow ռոք խմբի հինգերորդ ալբոմն է։ «Difficult to Cure» ալբոմը լույս է տեսել 1981 թվականին։ Այս ալբոմում կա 9 երգ։ Բոլոր 9 երգերը կատարել է Դուգի Ուայթը։ Այս ալբոմի ամենահայտնի երգն է՝ «I Surrender»-ը։ Կան նաև այլ երգեր, որոնք նույնպես նմանատիպ հայտնություն են ձեռք բերել։


== Տես նաև ==
Դուգի Ուայթ


== Արտաքին հղումներ ==
Difficult To Cure на discogs.com
Լիմ Հյուն Սիկ

Լիմ Հյուն Սիկ  (հանգըլ՝ 임현식, մարտի 7, 1992(1992-03-07), Սեուլ, Հարավային Կորեա), հայտնի է որպես Հյուն Սիկ, հարավկորեացի երգիչ, երգահան։ Նա ավելի ճանաչված է որպես Հարավային Կորեայի BtoB խմբի անդամ։


== Կենսագրություն ==
Իմ Հյուն Սիկը ծնվել է 1992 թվականի Հարավային Կորեայի Իլսան-Դոն քաղաքում 2 տարի սովորել է Շանհայում, այնուհետև սովորել է պրակտիկ երաժշտություն  Howon University-ում, խմբի անդամ Լի Չան-Սուբի հետ։


== Ընտանիքը ==
Հյուն Սիկն ընտանիքում երկրորդ տղան է, նա ունի մեծ եղբայր , որի անունն է Լիմ Յուն Սիկ, հայրը՝ Լիմ Ջի Հունը հայտնի ֆոլկ երգիչ է, իսկ մայրիկի անունը Փաք Սու Մին է։


== Կարիերա ==
Հյուն Սիկը դեբյուտ է ունեցել Cube Entertainment-ի տղաների խմբում՝ BtoB-ում 2012 թ.-ի մարտի 22-ին որպես գլխավոր վոկալիստ ՛՛Isane՛՛ գովազդային սինգլով։ Մինչև դեբյուտը խումբը թողարկել է 1 ստուդիո ալբոմ և 8 ընդլայնված պիեսներ։
2016 թ.-ի սեպտեմբերին Հյուն Սիկը դարձել է BtoB խմբի անդամ։
Հյուն Սիկը և EXO-խմբի անդամ D.O-ն ընկերներ են,սկսած այն ժամանակից , երբ նրանք միասին հաճախել են  վոկալի ակադեմիա։ D.O-ն ասել է, որ իրենք միշտ իրար ասում են ` «Արի դեբյուտ անենք և հանդիպենք որպես ընկերներ» և հիմա նրանց երազանքներն իրականացել է ։ «Այն զգացումը, երբ ես հանդիպում եմ Հյուն Սիկին երաժշտական ծրագրում աննկարագրելի է» ավելացրել է D.O-ն։
Բացի երգիչ լինելուց , Հյուն Սիկը նաև դերասան է, և նկարահանվել է մի շարք հեռուստասերիալներում ։ 2012 թ.-ին նկարահանվել է «I Live in Cheongdam-dong»-ում մարմնավորելով ՛՛Անհաղթ Չոնդամ՛՛-ի կերպարը։ Ինչպես նաև նկարահանվել է , «Առաջնորդները» (անգլ.՝ The Heirs), «Մոնսթառ» (անգլ.՝ Monstar) «Երբ տղամարդը սիրահարվում է» (անգլ.՝ When a Man Falls in Love),
«Գյուղը։ Աչիարայի գաղտնիքը» (անգլ.՝ The Village: Achiara's Secret) հեռուստասերիալներում։


== Արտաքին հղումներ ==
BtoB պաշտոնական էջ Archived 2013-05-02 at the Wayback Machine.
https://twitter.com/btob_imhyunsik -Twitter
https://www.instagram.com/imhyunsik/ - Instagram
Auld Lang Syne

Auld Lang Syne ([ˈɔːld lɑŋ ˈsəin], Հին լավ ժամանակներ), շոտլանդական երգ, գրված 1788 թվականին, Ռոբերտ Բյոռնսի բանաստեղծության բառերով։ Հայտնի է շատ տարբեր, հատկապես` անգլալեզու երկրներում և հաճախ երգվում է Ամանորը դիմավորելիս, կեսգիշերից հետո։


== Ստեղծման պատմություն ==
Երգի տեքստը Ռոբերտ Բյոռնսի կողմից ուղարկվել է «Շոտլանդիայի երաժշտության թանգարանի» խմբագրին` հետևյալ նշումով. «Այս երգը, այս հին բալլադը երբեք չի տպագրվել, նույնիսկ ձեռագիր չի գրվել, մինչև որ ես չիմացա դրա բառերը մի տարեց մարդուց»։ Այն փաստը, որ բանաստեղծության շատ տողեր չեն հորինվել Բյոռնսի կողմից, ապացուցում է նաև 1711 թվականին Ջեյմս Ուոթսոնի կողմից գրված «Old Long Syne» բանաստեղծությունը, որի առաջին տունը շատ մոտ է շոտլանդացի բանաստեղծի տարբերակին։ Ամենայն հավանականությամբ և՛ Բյորնսը և՛ Ուոթսոնն իսկապես օգտագործել են հին ժողովրդական բալլադը որպես սկզբնաղբյուր։ Ինչ վերաբերում է երաժշտությանը, ապա հայտնի չէ` արդյո՞ք այն պահպանվել է նույնկերպ, ինչպես ի սկզբանե առաջարկել է բանաստեղծը։
Ամանորի նախօրեին «Auld Lang Syne» երգելու ավանդույթն արագ տարածվել է ոչ միայն Շոտլանդիայում, այլև ամբողջ Մեծ Բրիտանիայում, այնուհետև թափանցել է այլ երկրներ ևս։ Գայ Լոմբարդոն 1929 թվականից սկսած հաճախ է կատարել երգն իր ամանորյա եթերների ժամանակ, ինչը երգին մեծ ճանաչում է բերել։ 1939 թվականին նա ձայնագրել է «Auld Lang Syne» երգի առաջին ձայնագրությունը։


== Տարածվածություն ==
Երգի տարածվածության մասին է խոսում այն փաստը, որ բացի սուրբծննդյան շրջանում հաճախ կատարվելուց, այն երգվում է նաև մի շարք տոնական միջոցառումների ժամանակ, օգտագործվում է տարբեր ֆիլմերի և սերիալների մեջ։ «Auld Lang Syne»-ը կատարել են մի շարք հայտնի երաժիշտներ, այդ թվում` U2 խումբը, Էլվիս Փրեսլին, Բոբբի Դարինը և Մրայա Քերին։


== Ծանոթագրություններ ==
1160

1160 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1160 թվականն է, 
XII դարի 60-րդ տարին։
Թիփի Հեդրեն

Նատալի Քեյ «Թիպի» Հեդրեն (անգլ.՝ Nathalie Kay «Tippi» Hedren, հունվարի 19, 1930(1930-01-19)[…], New Ulm, Մինեսոտա, ԱՄՆ), ամերիկացի դերասանուհի և կենդանիների իրավունքների պաշտպանության ակտիվիստ։


== Վաղ տարիներ ==
Նատալի Քեյ Հեդրենը ծնվել է 1930 թվականի հունվարի 19-ին Մինեսոտա նահանգի Նյու-Ալմ քաղաքում՝ Դորոտեա Հենրիետայի և Բերնարդ Կարլ Հեդրենի ընտանիքում։ Հայրական պապը Շվեդիայից գաղթել է ԱՄՆ, իսկ մոր նախնիները եղել են գաղթականներ Գերմանիայից և Նորվեգիայից։ «Թիփի» մականունը նա ստացել է դեռ մանկուց՝ հոր կողմից, որը Նատալի անունը համարել է երեխայի համար «շատ մեծահասակ»։ 


== Կարիերա ==
Դեռ դեռահաս տարիքում Թիփի Հեդրենը մասնակցել է հագուստի խանութներում նորաձևության ցուցադրություններին։ Նրա ընտանիքը տեղափոխվել է Կալիֆոռնիա, երբ Հեդրենը դեռ սովորում էր միջնակարգ դպրոցում, իսկ 18 տարեկանում նա գնացել է Նյու Յորք, որտեղ էլ սկսվել է մոդելի նրա կարիերան։ 1950 թվականին նա ոչ մեծ դերով առաջնաելույթ է ունեցել կինոյում՝ «Փոքր աղջիկ» երաժշտական կատակերգությունում։ Հաջորդող տարիներին դադարել է ֆիլմերում նկարահանվել և 1950-1960 թվականներին մոդելային բիզնեսում հաջող կարիերա է ստեղծել։
1963 թվականին հեռուստաշոուներից մեկի ժամանակ նրան նկատել է Ալֆրեդ Հիչքոքը և հրավիրել է իր «Թռչուններ» ֆիլմում Մելանի Դենիելս դերը խաղալու, որը դերասանուհուն բերել է Ոսկե գլոբուս մրցանակ «Տարվա լավագույն սկսնակ դերասանուհի» անվանակարգում, իսկ նրա կերպարը՝ Մելանի Դենիելսը, ընդգրկվել Premiere ամսագրի «Բոլոր ժամանակների 100 մեծագույն կերպարներ» ցանկում։ Հետագայում Հեդրենը նկարահանվել է Հիչքոքի ևս մեկ ֆիլմում՝ «Մարնի» (1964) հոգեբանական թրիլլերում, որտեղ նրա խաղընկերն էր Շոն Քոներին։
Հիչքոքը Թիփի Հեդրենի թեկնածությունն էր դիտարկում նաև իր այլ ֆիլմերում, բայց դերասանուհին հրաժարվել է նրա հետ հետագա համագործակցությունից։ Դա հանգեցրել է այն բանին, որ հաջորդող տարիներին դերասանուհին գրեթե դադարել է նկարահանվել։ Հիչքոքը բարկացած էր նրա վրա, իսկ նրա դիրքը կինոմատոգրաֆիայում այդ տարիներին բավականին բարձր էր, և նրա կարծիքը հաշվի էին առնում շատ ռեժիսորներ։ 1960-ական թվականներին նրա մասնակցությամբ սակավաթիվ հայտնի ֆիլմերից է դարձել Չարլի Չապլինի «Կոմսուհին Հոնկոնգից» պատկերը, որտեղ նա կատարել է Մարտայի դերը։
1970-ական թվականներին Հեդրենը գրեթե չի նկարահանվել, իսկ 1980-ական թվականներին հաճախ հայտնվել է հեռուստատեսությունում, որտեղ դերեր է ունեցել «Հոթել», «Մութ կողմի հեքիաթներ», «Նա գրել է սպանություն», «Հանդուգներ և գեղեցիկներ», «4400» և այլ սերիալներում։


== Անձնական կյանք ==
1952 թվականին Թիփ Հեդրենը ամուսնացել է դերասան և պրոդյուսեր Պիտեր Գրիֆիտի հետ։ 1957 թվականին նա լույս աշխարհ է բերել աղջկան՝ Մելանի Գրիֆիտին, որը, ինչպես մայրը, դարձել է դերասանուհի։ 1961 թվականին նրա ամուսնությունը Գրիֆիտի հետ ավարտվել է ամուսնալուծությամբ։ 1964 թվականին դերասանուհին ամուսնացել է իր գործակալ Նոել Մարշալի հետ, որը դարձել է նրա մասնակցությամբ երեք ֆիլմերի պրոդյուսեր, սակայն 1982 թվականին նրանք ամուսնալուծվել են։ Նրա երրորդ ամուսինը եղել է գործարար Լուիս Բարենեչին, որի հետ ապրել է 1985-1995 թվականների ընթացքում։ 2002 թվականին Թիփ Հեդրենը ամուսնացել է անասնաբույժ Մարտին Դինեսի հետ։


== Ընտրյալ ֆիլմագրություն ==


== Մրցանակներ ==
1963 — Ոսկե գլոբուս մրցանակ՝ լավագույն սկսնակ դերասանուհի անվանակարգում («Թռչուններ»)


== Ծանոթագրություններ ==
Ռյաբցևո (գյուղ, Վյազեմսկի շրջան)

Անվան այլ կիրառումների համար տե՛ս՝ ՌյաբցևոՌյաբցևո (ռուս.՝ Рябцево), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարվարովկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՎարվարովկաՎարվարովկա (ուկրաիներեն՝ Варварівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1775 թվականին։
2001 թվականի տվյալներով Վարվարովկա գյուղում բնակվում էր 195 մարդ։ Բնակավայրը զբաղեցնում է 0,62 կմ² տարածք։ Բնակչության խտությունը կազմում էր 314,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայկական կարմրակն

Հայկական կարմրակն (լատ.՝ Rutilus rutilus schelkovnikovi), ծածանազգիների ընտանիքին պատկանող ձուկ, որը գրանցված է Հայաստանի Կարմիր գրքում։
Հայաստանում Արարատյան դաշտի բնաշխարհիկ տեսակներից է։ Ունի շատ սահմանափակ տարածում։ Հանդիպում է հիմնականում Մեծամոր գետում, նրան հարող ջրանցքներում և Հրազդան գետի ստորին հոսանքում։
Մարմինը կողքերից սեղմված է, երկարություն՝ 12-15 (երբեմն՝ մինչև 25) սմ, զանգվածը՝ մինչև 250 գ և ավելի։ Թեփուկները խոշոր են, կողագծում՝ 39-43 հատ։ Մեջքային լողակում և հետնալողակում կան 12-13-ական ճառագայթներ։ Գլանային ատամները միաշարք են։ Բերանը կիսաստորին է։ Վերին ծնոտը մի փոքր երկար է ստորինից։ Պոչային լողակը մկրատաձև է։ Աչքի ծիածանաթաղանթը դեղնաարծաթավուն է, երբեմն՝ կարմրավուն։


== Տարածվածություն ==
Հայաստանում հանդիպում է Մեծամոր գետում և դրա հետ կապված ջրանցքների և լճերի համակարգում։


== Էկոլոգիա ==
Ապրում է գետերի և լճերի դանդաղ հոսքով տեղամասերում և ջրային բուսականությամբ մացառուտներում։
Սեռահասուն դառնում է 2 տարեկանում։ Ձվադրումը մասնաբաժնային է՝ մարտ-ապրիլին։ Էվրիֆագ տեսակ է։


== Պահպանություն ==
Տեղային տարածվածություն ունեցող, կրճատվող թվաքանակով էնդեմիկ տեսակ է։ ԲՊՄՄ Կարմիր ցուցակի չափորոշիչներով գնահատվում է որպես վտանգված տեսակ։
Նախկինում ձվադրման շրջանում բազմաքանակ էր և առաջացնում էր մեծ կուտակումներ։ Ներկայումս անհետացել է ավազահանքերի տեղերում առաջացած մանր դրենաժային ջրանցքներից և լճերից։ Մեծամոր գետի հունի երկայնքով (հատկապես ստորին հոսանքում) դարձել է հազվադեպ։
Սպառնացող վտանգներից է ջրերի չկարգավորվող օգտագործման հետևանքով գետերի ջրային ռեժիմի փոփոխումը, ջրի և ապրելավայրերի աղտոտումը, բնական վերարտադրության պայմանների խանգարումը, ինվազիոն ձկնատեսակների մրցակցային ազդեցությունը և որսագողությունը։
Սիրողական ձկնորսության օբյեկտ է։
Պահպանության միջոցառումներ չեն իրականացվում։


== Ծանոթագրություններ ==
Հառկու

Անվան այլ կիրառումների համար տե՛ս՝ Հառկու (այլ կիրառումներ)Հառկու (էստ․՝ Harku), գյուղական ավան Էստոնիայի Հարյումաա նահանգի Հառկու շրջանում։
2011 թվականի տվյալներով գյուղական ավանում բնակվում էր 868 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Պուչունկավի

Պուչունկավի (իսպ.՝ Puchuncaví), քաղաք Չիլիում։ Նույնանուն համայնքի վարչական կենտրոնն է։ Գյուղի բնակչությունը կազմում է 3575 մարդ (2002)։ Գյուղն ու կոմունան մտնում են Վալպարաիսո նահանգի և Վալպարաիսո շրջանի կազմում։
Կոմունայի տարածքը կազմում է 300,8 կմ², բնակչությունը՝ 18 546 բնակիչ (2017)։ Բնակչության խտությունը  61,66 մարդ/կմ² է։


== Տեղագրություն ==
Գյուղը գտնվում է նահանգի վարչական կենտրոն Վալպարաիսոյից 44 կմ դեպի հյուսիս-արևելք։
Կոմունան սահմանակից է․

հյուսիսում՝ Սապալյար կոմունային,
արևելքում՝ Նոգալես կոմունային
հարավ-արևելքում՝ Լա Կրուս կոմունային,
հարավում՝ Կիլոտա կոմունային,
հարավ-արևմուտքում՝ Կինտերո կոմունային,
Արևմուտքում հարում է Խաղաղ օվկիանոսի ափին։


== Ժողովրդագրություն ==
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․


== Կարևոր բնակավայրեր ==


== Ծանոթագրություններ ==


== Արտաքին հղումներ ==
Կոմունայի պաշտոնական կայքը
Պուչունկավի կոմունան (citypopulation.de)
Հայերը Կահիրեում

Կահիրեում հայերը սկսել են հաստատվել քաղաքի հիմնադրման ժամանակներից։ Եգիպտական արքունիքում ծառայող հայ վեզիրները խրախուսել են հայերի մուտքը Կահիրե, օժանդակել նրանց առևտրական գործունեությանը, հովանավորել արհեստավորներին ու վարպետներին։ Քաղաքի հյուսիսային դարպասի շինարարության ժամանակ (1074-1094 թթ.), ծագումով հայ վեզիր Բադր ալ Ջամալիի նախաձեռնությամբ, Եդեսիայից հրավիրվել են հայ ճարտարապետ եղբայրներ։ 13-րդ դարում Կահիրեում հայտնի է եղել շինարար, ճարտարապետ Բահա աղ Դին Գարագուշը, որը կառուցել է Գիզայի նշանավոր կամուրջը, քաղաքի մի ջին պարիսպը և այլ շինություններ։ Քաղաքում նրա անունով հրապարակ է կոչվել։ 14-րդ դարում Կահիրեում եղել է հայկական երեք թաղամաս։ Կահիրեի ամենահայտնի Խան ալ Խալխի շուկայում այսօր պահպանվել են հայ ոսկերիչների արհեստանոցները։


== Հայ գաղութը Մուհամմեդ Ալիի կառավարման տարիներին ==
Հայ գաղութը բուռն ծաղկում է ապրել Եգիպտոսի փաշա Մուհամմեդ Ալիի կառավարման տարիներին։ Կառուցվել են Սուրբ Աստվածածին (1839 թ.), Սուրբ Մինաս (1843 թ.) եկեղեցիները, կույս Մարիամի մատուռը։ Բացվել է առաջին՝ Գալուստյան (Եղիազարյան) ազգային վարժարանը, ինչպես նաև՝ հիվանդանոց և հյուրանոց։ 1865 թ.-ից Կահիրեում սկսել է հրատարակվել եգիպտահայ առաջին՝ «Արմավենի» պարբերականը։ 1880-1884 թթ.-ին գործել է Ուսում նասիրաց ընկերությունը։


== Համայնքի ղեկավարումը ==
20-րդ դարի սկզբին Կահիրեում ապրել է 5607 հայ, եղել է երեք դպրոց, գործել են տարբեր բնույթի ազգային ընկերություններ և միություններ։
1954 թ.-ին հայերի թիվը կազմել է արդեն 22-23 հազար, գործել է 6 դպրոց։ 2003 թ.-ին Կահիրեում բնակվում է մոտ 5 հազար հայ։ Համայնքի կյանքը ղեկավարում են Կահիրեի հայոց թեմական ժողովը և ազգային իշխանությունը։ Շարունակում են գործել հայկական եկեղեցիներն ու ազգային վարժարանները։ Հայապահպան գործունեություն են իրականացնում ՀՀԴ, ՌԱԿ, ՍԴՀԿ տեղական կազմակերպությունները, ՀԲԸՄ Կահիրեի մասնաճյուղը, Հայ գեղարվեսաասիրաց միությունը, Հայկական ընթերցասրահը, Կոկանյան ակումբը, Համազգային մշակութային միությունը, Նոր սերունդ երիտասարդական մշակութային միությունը, Հուսաբեր մշակութային ընկերակցությունը և ակումբը, Հայ Կարմիր խաչը, Հայ մշակույթի բարեկամների միությունը, Հայ ազգային հիմնադրամը, ՀՄԸՄ «Արարատ», «Նուբար» մարզական ակումբները։


== Պարբերականները ==
1994 թ.-ի հունվարին բացվել է Հայկական մատենադարան (կրում է հայ երգարվեստի երախտավոր Մարգարիտ-Պայծառ Հակոբյանի անունը)։ Լույս են տեսնում «Արև», «Հուսաբեր», «Ջահակիր» պարբերականները։ 1954 թ.-ից Համազգային մշակութային միության նախաձեռնությամբ գործում է ամենօրյա մեկժամանոց հայկական ռադիոժամ։ Կահիրեն հայ մշակույթի կենտրոններից էր։ Այստեղ են ստեղծագործել անվանի գրողներ, դերասաններ, նկարիչներ, ճարտարապետներ։
Վլադիմիր Վիխրով

Վլադիմիր Վլադիմիրովիչ Վիխրով (ռուս.՝ Влади́мир Влади́мирович Вихро́в, հունվարի 17, 1954(1954-01-17), Նիժնի Նովգորոդ, ՌԽՖՍՀ, ԽՍՀՄ - սեպտեմբերի 6, 2010(2010-09-06), Մոսկվա, Ռուսաստան), խորհրդային, ռուսական թատրոնի ու կինոյի դերասան, հնչյունավորող։


== Կենսագրություն ==
Վլադիմիր Վիխրովը ծնվել է 1954 թվականի հունվարի 17-ին ԽՍՀՄ Գորկի քաղաքում՝ Վլադիմիր Վիխրով ավագի և Նինա Սլավինսկայայի ընտանիքում։
1975 թվականին ավարտել է Մոսկվայի Բ․ Շչուկինի անվան թատերական ուսումնարանը։ 1975-2005 թվականներին աշխատել է Վախթանգովի թատրոնում։ Նկարահանվել է ավելի քան 20 ֆիլմում, որոնցից են՝ «Աշնանային ղողանջներ», «Կարմիր դիվանագիտական սուրհանդակները», «Ռազմամեքենայի անձնակազմը», «Հարսանիքի օրը ստիպված ենք ճշտել»։ Հնչյունավորել է արտասահմանյան ֆիլմեր և սերիալներ։ Երկրորդ կուրսի ուսանող Վլադիմիրի առաջին աշխատանքային փորձը եղել է «Մոսֆիլմ»-ում մասսայական տեսարանի հնչյունավորումը։
Հնչյունավորել է նաև գովազդային հոլովակներ, որոնց թվում են՝ «Wrigley’s Searmint, Doublemint, Juicy Fruit» (1995֊2001), «Gillette» (1995֊2006), «Blend-a-med» (1998, 2003), «Lipton» (1998֊1999), «Ուպսավիտ» (1998), «Ֆումիտոքս» (2002), «Ռոսիա - շչեդրայա դուշա» (2004֊2005), «Пиво ПИТ: Право быть мужчиной» (2006֊2007), «Օրբիտ։ Ատամնաբույժներն ուղեծրին» (2007), «Իկեա։ Սովորեք քնել մեզ հետ» (2008) և այլն։ Եղել է «Love Radio»-ի (2000֊2007), ինչպես նաև СТС-8 (1998), Муз-ТВ (2005֊2006) և ТНТ (2008) հեռուստաալիքների պաշտոնական ձայնը։
Հնչյունավորել է նաև «Բեթմենը և Ռոբինը» ֆիլմը․ ձայնի փորձնական երիզներն ուղարկվել են Ամերիկա, որտեղից էլ հաստատել են վերջինիս։ Հետկադրային հնչյունավորում է կատարել «НТВ» հեռուստաալիքի համար․ հնչյունավորել է այնպիսի հեռուստասերիալներ, ինչպիսիք են «Սեքս մեծ քաղաքում»-ը և Ջեյմս Բոնդի մասին բոլոր 20 ֆիլմերը։ Վլադիմիր Վիխրովը եղել է Ջորջ Քլունիին ռուսերեն հնչյունավորող հիմնական դերասանը։
2010 թվականի սեպտեմբերին վրաերթի է ենթարկվել Տվերսկայա փողոցում գտնվող իր տնից ոչ հեռու։ Ստացած մարմնական վնասվածքներից մահացել է 2010 թվականի սեպտեմբերի 6-ին՝ 57 տարեկանում, Սկլիֆոսովսկու հիվանդանոցում։ Թաղվել է 2010 թվականի սեպտեմբերի 24-ին Մոսկվայի Միուսկի գերեզմանոցում։


== Դերերը կինոյում ==


== Հնչյունավորում ==


=== Կինո և սերիալներ ===


==== Ջորջ Քլունի ====


==== Այլ հնչյունավորումներ ====


=== Ռադիոհաղորդումներ ===


=== Ծանոթագրություններ ===


== Արտաքին հղումներ ==
«Հատված «Արինա» թոք-շոուից»։ vk.com։ НТВ։ 1999-03-18։ Վերցված է 2019-10-14  (ռուս.)
Գալինա Պարսեգովա, Տատյանա Կուզմինա (5-11 апреля 1999)։ ««Շտապօգնության» ռուսական ձայները»։ tele7.nsk.su։ «ТелеСемь» թերթ։ Արխիվացված է օրիգինալից 2001-02-28-ին։ Վերցված է 2019-10-14   (ռուս.)
Օլգա Տերեշկովա (2003-10-16)։ «Յուրաքանչյուրին մեկական աստղ»։ mk.ru։ Московский комсомолец։ Վերցված է 2019-10-14  (ռուս.)
«Հատված «Լոլիտա․ առանց բարդույթների» հաղորդումից։ Թեմա՝ «Սիրո տարիք»»։ vk.com։ Первый канал։ 2005-10-05։ Վերցված է 2019-10-14  (ռուս.)
««Մարդ և օրենք» հաղորդում»։ 1tv.ru։ Первый канал։ 2011-07-07։ Վերցված է 2019-10-14   (ռուս.)
Յուրի Պարենկո (2019-08-22)։ «Նրա ձայնով էր խոսում Ջեյմս Բոնդը․ հնչյունավորման արքա Վլադիմիր Վիխրովի ողբերգական մահը»։ express-novosti.ru։ ИА"Экспресс-Новости"։ Վերցված է 2019-10-14  (ռուս.)
Մուգուտա

Մուգուտա, գետ Ռուսաստանում, հոսում է Ալթայի երկրամասում, Ալթայի հանրապետություն։ Գետի ակունքը գտնվում է 3 կմ Բուլուխտա գետի աջ ափից։ Գետի երկարությունը 18 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերին Օբի ավազային շրջանին, գետի ջրային-գյուղական հատվածը Կատունն է, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010100312115100007012
Հիդրոլոգիական ուսումնասիրության կոդը՝ 115100701
Ավազանի կոդը՝ 13.01.01.003
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 1։


== Ծանոթագրություններ ==
Տարասովսկի

Տարասովսկի (ռուս.՝ Тарасовский), ավան Ռուսաստանի Ռոստովի մարզի Տարասովսկի շրջանում։ Տարասովսկի շրջանի և Տարասովսկի գյուղական համայնքի վարչական կենտրոնն է։ 
2011 թ. տվյալներով բնակչությունը կազմում է 9165 մարդ։ Առաջին անգամ հիշատակվում է 1822 թ.։
Տբիղելի

Տբիղելի (վրաց.՝ ტბიყელი), բարձրալեռնային լիճ Վրաստանում, Քոբուլեթիից 60 կմ և Խինո գյուղից 8 կմ հեռավորության վրա։ Առավելագույն խորությունը 20 մ է։ Տբիղելի լիճը Կինտրիշի ազգային արգելանոցի տեսարժան վայրերից մեկն է։
Լիճը գտնվում է Կիբաձիրի լեռան (2364 մ) վրա և Վրաստանի ամենաբարձրադիր լիճն է։ Լճում բնակեցված է կովկասյան տրիտոնը, որն ընդգրկված է Կարմիր գրքում։


== Ծանոթագրություններ ==
Դիդի Գորիջվարի

Դիդի Գորիջվարի (վրաց.՝ დიდი გორიჯვარი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 610 մետր բարձրության վրա։ Շրջկենտրոն Գորիից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 65 մարդ։


== Ծանոթագրություններ ==
Վերականգնվող էներգիայի արձան

Վերականգնվող էներգիայի արձան (անգլ.՝ Renewable energy sculpture), Էկոլոգիական արվեստի ուղղություն, որում ներառված են արձաններ, որոնք նաև վերականգնվող՝ արևային, քամու, գեոթերմալ, հիդրոէլելեկտրական կամ մակընթացային էներգիայի աղբյուր են։


== Ուղղության առանձնահատկությունները ==
Վերականգնվող էներգիայի քանդակի հիմնական առանձնահատկությունն այն է, որ այս ուղղության արվեստագետները ստեղծում են գործեր, որտեղ համատեղվում են գեղագիտությունը և էներգիայի առաջացման և խնայողության ֆունկցիոնալ հատկությունները։ Այս զարգացող ոլորտում պրակտիկայով զբաղվող մասնագետները հաճախ աշխատում են ըստ Էկոդիզայնի չափանիշների։
Վերականգնվող էներգիայի օգտագործմամբ քանդակի գաղափարը առաջին անգամ առաջարկել են այնպիսի նկարիչներ, ինչպիսիք են Պատրիս Ստելեստը, Սառա Հոլը, Ջուլիան Հ. Սքաֆը, Պատրիկ Մարոլդը, Ելենա Պարուչևան, ճարտարապետներ Լաուրի Չեթվուդը և Նիկոլաս Գրիմշոուն, Իլինոյսի համալսարանի պրոֆեսոր Բիլ Բեքեթը։ Կիսելով էկոլոգիական արվեստի գաղափարները՝  նրանք կարծում են, որ իրենց աշխատանքի գեղագիտական մասը անքակտելիորեն կապված է կառույցի էկոլոգիական գործառույթի հետ։ Բացի այդ, վերականգնվող էներգիայի քանդակը ստեղծելիս նկարիչները հաճախ ոգեշնչվում են բնության ձևերից և գործընթացներից՝ նախընտրելով շրջապատող աշխարհի գույներն ու կազմվածքները։


=== Քաղվածքներ ===

— Էլիզաբեթ Մոնոյան և Ռոբերտ Ֆերի

— World saving machine նախագծի հեղինակ Սմիթ


== Արձանների օրինակներ ==

Անդրեա Պոլլիի «Էներգիայի հոսքը» փորձարարական ճարտարապետության օրինակ է։ Հողմային տուրբինները կամրջի կառուցվածքի դիզայնի մաս են կազմում, միևնույն ժամանակ լուսավորելով կամուրջն ու հարակից տարածքները։
Ռալֆ Սանդերի «World Rescue Vehicle» հանրային քանդակը  օգտագործել է արևային էներգիան՝ Սեուլի արվեստի թանգարանի հարևանությամբ, Կորեայի շոգ ամռանը ձյուն և սառույց ստեղծելու համար։
Սառա Հոլը աշխատում է գեղարվեստական ապակիով ՝ ներկառուցելով արևային բջիջներ, որոնք արեգակնային էներգիան հավաքում են երկու ապակե վահանակների միջև՝ դրանք համատեղելով  բուն արվեստի գործին։
Ելենա Պարուշևայի արվեստը նախատեսված է մարդկանց ուշադրությունը քամու էներգիայի վրա հրավիրելու համար։ Նա նաև ձգտում է գեղարվեստական ​​պատասխան տալ էներգիայի սպառման հարցերին, ձգտում  է  տարածել քամու էներգիայի օգուտների մասին իրազեկությունը։  Ելենայի «Ունդինե» ստեղծագործությունը ստեղծվել է 2004 թվականին։ Օգտագործել են պղինձ և զոդում։ Քանդակը կնոջ կերպարանք է ստացել ՝ պարանոցի և դաստակի զարդերով, որոնք հողմային տուրբիններ են։
Էլիզաբեթ Մոնոյանն ու Ռոբերտ Ֆերին ոգեշնչվելով քամուց ցորենի հասկերի շարժումից նախագծել են լոգարիթմական պարուրաձևի մեջ տեղադրված 55 մ բարձրությամբ տատանվող ցողուն-սյուներ։ Քամու էներգիան ցնցելու է ցողունները՝ առաջացնելով էներգիա։ Տարեկան գնահատված հզորությունը՝ 20,000 ՄՎտժ։

		
		
		
		
		


== Ծանոթագրություններ ==
Սերը և 45 կալիբրը

«Սերը և 45 կալիբրը» (անգլ.՝ Love and a .45), 1994 թվականին նկարահանված ամերիկյան կինոֆիլմ։


== Սյուժե ==
Ուաթին (Բիլ Բելլոուզ) ապրում է թրեյլերում իր ընկերուհու՝ Ստարլինի (Ռենե Զելվեգեր) հետ։ Ժամանակ առ ժամանակ նա թալանում է խանութներ ոչ լիցքավորված Colt M1911a1-ով և չի վնասում ոչ ոքի։ Բայց մի օր նա ստիպված է լինում իր գործի համար վերցնել Բիլլիին (Ռորի Քոկրեյն), ով թմրամոլ էր և հիմար։ Բիլլին իր զվարճանքի համար սպանում է խանութի վաճառականին՝ իր շերիֆի զարմուհուն։ Եվ հիմա Ուաթին ու Ստարլինը ստիպված են փախչել։


== Դերերում ==
Գիլ Բելոուզ
Ռենե Զելվեգեր
Ռորի Քոկրեյն
Ջեֆրի Կոմբս
Ջեյս Ալեքսանդեր
Էնն Ուեդժուորտ


== Նկարահանող խումբ ==
Ռեժիսոր. Սի Էմ Տոկինգթոն


== Մրցանակներ և անվանակարգեր ==
Ստոկհոլմյան միջազգային կինոփառատոնին «Բրոնզե ձի» մրցանակի նոմինանտ
Լավագույն դեբյուտ (Ռենե Զելվեգեր) կատեգորիայում «Ինքնուրույն հոգի» մրցանակի նոմինանտ


== Ծանոթագրություններ ==
Յամուշան-Կլյուչի

Յամուշան-Կլյուչի (ռուս.՝ Ямушан-Ключи), գյուղ Ռուսաստանի Ուդմուրթական հանրապետության Կիզներսկի շրջանի կազմում։ Գտնվում է Կիզներ քաղաքից 13 կմ հարավ, Մոժգա քաղաքից 55 կմ հարավ-արևմուտք և Իժևսկ քաղաքից 130 կմ հարավ-արևմուտք։


== Բնակչություն ==
Բնակչությունը 2008 թվականին գրանցված տվյալներով կազմել է 5 մարդ, 2012 թվականին գրանցված տվյալներով՝ 1 մարդ։


== Հիշատակի վայրեր ==
Նախկին գյուղից ոչ հեռու գտնվում է 1919 թվականին սպիտակ գվարդիայի կողմից գնդակահարված կարմիր բանակի զինվորների եղբայրական գերեզմանը։ Այս վայրը կոչվում է նաև «զինվորական դաշտ»։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոբերտ Ուիզդոմ


== Ռոբերտ Ուիզդոմ ==
Ռոբերտ Ուիզդոմ (անգլ.՝ Robert Wisdom, ծնվել է 1953թվականին սեպտեմբերի 14), ամերիկյան դերասան։


== Կյանքը և կարիերան ==
Ռոբերտ Ուիզդոմը ծնվել է Վաշիգտոնում, Կոլումբիայի շրջանում և ավարտել է  Կոլումբիայի համալսարանը։ Նա հայտնվել է ավելի քան ութսուն ֆիլմերում և հեռուստասերիալներում, սակայն առավել հայտնի է իր դերը Հովարդ Կոլվինա սերիալում HBO «Ձայնագրվում է»։ Մեծ էկրանին ուներ նկատելի դերեր այնպիսի ֆիլմերում, ինչպիսին են՝ «Առանց դեմքի», «Դյուպլեքս», «Ռեյ», «Գրողերը ազատության»։
Ուիզդոմը նկարահանվել է «Փախուստ» հեռուստասերիալում 2007—2008 թվականներին, իսկ ավելի ուշ հայտնվում է «Գերբնական» և «Սև նշան» սերիալներում։ Նա նաև նկարահանվել է երկարատև  սերիալում՝ «Երջանիկ քաղաք», ինչպես նաև հյուրն էր «Օրենք ու կարգ» սերիալներում «Հատուկ մարմին» և «Ինչպես ես հանդիպեցի ձեր մորը»։ 2012 թվականին նա ստացավ մշտական դերը քաղաքական Քոուլմեն Քարլայլաի «Նեշվիլ» հեռուստասերիալում։ Ուիզդոմը հետ էր իջեցվել կանոնավոր մինչև էպիզոդիդ կարգավիճակի երկրորդ մրցաշրջանում, քանի որ նրա կերպարը մեծ կարևորություն չի ունեցել սյուժեի համար։


== Ֆիլմագրություն ==
1994 — Ջինջ հիշողություն / Clean Slate
1995 — Շաքարի / Sahara
1996 — Եթե պատերը կարողանային խոսել / If These Walls Could Talk
1996 — Այն, ինչ ես անում / That Thing You Do!
1997 — Առանց դեմքի / Face/Off
1998 — Հզոր Ջո Յանգը / Mighty Joe Young
2000 — Թանձր արդյունահանում / The Heist
2000 — Պար «Կապույտ իգուան» / Dancing at the Blue Iguana 
2002 — Ուղիղ եթեր է Բաղդադ / Live from Baghdad
2003 — Շոուի դար / Masked and Anonymous
2003 — Դուպլեքս / Duplex
2004 — Ռեյ / Ray
2004 — Մոռացված / The Forgotten
2007 — Գրողները ազատության / Freedom Writers
2007 — Սղոց 4 / Saw IV
2007—2008 — Փախուստ / Prison Break
2003—2008 — Գաղտնալսումը / The Wire
2008—2009 — Գերբնական / Supernatural
2009 — Կոլեկցիոներ / The Collector
2010 — Խաղի կրքերը / Passion Play
2010—2011 — Սև նշան / Burn Notice
2012 — Չար ասպետ։ Լեգենդի վերածնունդը / The Dark Knight Rises
2012—2013 — Նեշվիլ / Nashville


== Ծանոթագրություններ ==
Բադա (Շամքոր)

Բադաքենդ (այլ կիրառումներ) Բադա (այլ կիրառումներ)Բադա (այժմ կոչվում է՝ Բադաքենդ, ադրբ.՝  Badakənd), գյուղ ներկայիս Ադրբեջանական Հանրապետության Շամքորի շրջանում։


== Բնակչություն ==
Բնակչությունը կազմում է 2,970 մարդ (2008)։


== Ծանոթագրություններ ==


== Արտաքին հղումներ ==
Բադա (Շամքոր) բնակավայրը «GEOnet Names Server» կայքում։
Զոնիխա (գյուղ, Սլոբոդսկոյ շրջան)

Զոնիխա (ռուս.՝ Зониха), գյուղ Ռուսաստանի, Կիրովի մարզի Սլոբոդսկոյ շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)